Diari Oficial de la Generalitat Valenciana


Sumari del DOGV 9643, del 19-07-2023 (2023/8195)

CIRCULAR 1/2023, de 12 de juliol, de la Direcció General d'Habitatge i Regeneració Urbana sobre criteris interpretatius del Decret 68/2023, de 12 de maig, del Consell, pel qual s'aprova el Reglament d'habitatge de protecció pública i règim jurídic de patrimoni públic d'habitatge i sòl de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9643

Data del DOGV
:   19-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8195


Data del document
:   12-07-2023

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Circular

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * prestació familiar
    * reglamentació urbanística
    * arrendament immobiliari
    * legislació
    * política de l'habitatge
    * habitatge social
    * Dret de l'habitatge

CIRCULAR 1/2023, de 12 de juliol, de la Direcció General d'Habitatge i Regeneració Urbana sobre criteris interpretatius del Decret 68/2023, de 12 de maig, del Consell, pel qual s'aprova el Reglament d'habitatge de protecció pública i règim jurídic de patrimoni públic d'habitatge i sòl de la Generalitat. [2023/8195]  
  
El Decret 68/2023, de 12 de maig, del Consell, pel qual s'aprova el Reglament d'habitatge de protecció pública i règim jurídic de patrimoni públic d'habitatge i sòl de la Generalitat, va ser publicat en el DOGV núm. 9596 de 16.05.2023 i va entrar en vigor el 16 de juny de 2023.   
  
Per a la seua aplicació correcta i davant la urgència detectada, s'ha considerat necessària l'elaboració d'aquesta circular per a unificar criteris interpretatius per a tots els agents implicats, fonamentalment quant al règim transitori dels procediments.   
1. L'article 14 regula el procediment de visat de contractes com l'acte administratiu pel qual es faculta l'accés als habitatges de protecció pública.   
2. L'article 15 estableix que és requisit indispensable per a l'elevació d'un contracte de compravenda d'habitatge de protecció pública a escriptura pública que s'haja obtingut visat del contracte esmentat, reconeixent el compliment de les condicions per a accedir a la propietat.  
  
3. La disposició transitòria primera sobre règim transitori dels procediments estableix en el seus apartats 1 i 2 el següent:   
  
Primera. Règim transitori dels procediments   
1. Els expedients per a la qualificació dels habitatges de protecció pública en els quals s'haja presentat la sol·licitud de la qualificació provisional, abans de l'entrada en vigor del present reglament es regiran per la normativa en vigor en el moment de la seua sol·licitud.   
No obstant això, el promotor o la promotora podrà optar per reiniciar l'expedient acollint-se a les disposicions del present reglament o prosseguir-lo d'acord amb aquest, si els tràmits ja realitzats resulten compatibles amb aquest.  
2. Les sol·licituds de visats de contractes de transmissió de domini, d'arrendament o de cessió d'ús es regiran per la normativa aplicable a l'expedient de la qualificació provisional de l'immoble al qual estiguen referits.  
(…)  
Per tant, cal interpretar que, respecte dels procediments de segones o successives transmissions d'habitatges de protecció pública, tant de promoció pública com privada, el que es disposa en els articles 14 i 15 serà aplicable per a:  
- Els habitatges la sol·licitud de qualificació provisional dels quals siga de data posterior a l'entrada en vigor del Decret 68/2023, de 12 de maig (16 de juny de 2023).  
- Els habitatges la sol·licitud de qualificació provisional dels quals siga de data anterior a l'entrada en vigor del Decret 68/2023, de 12 de maig, i en la seua tramitació s'acullen al nou decret.  
Aquesta circular, per raó dels efectes que produeix, es publicarà en el Diari Oficial de la Generalitat Valenciana, de conformitat amb l'article 6 de la Llei 40/2015, d'1 d'octubre, de règim jurídic del sector públic, i serà aplicable l'endemà de la seua publicació.   
  
València, 12 de juliol de 2023.- La directora general d'Habitatge i Regeneració Urbana: Elena Azcárraga Monzonís.